Kaposvári Községi Polgári Fiúiskola

### Cím

Kaposvár, Kossuth tér (1905-1927) Kaposvár, Szent Imre u. 29/c (1927-) Kaposvár, Zárda és Esterházy (ma Bajcsy-Zsilinszky) utca sarka (1903-1905)

### Elődszervezet

Kaposvári Államilag Segélyezett Községi Polgári Fiúiskola (1903-1927)Kaposvári Államilag Segélyezett Községi Berzsenyi Dániel Polgári Fiúiskola (1927-1948)

### Utódszervezet

Berzsenyi Dániel Általános Iskola, Kaposvár

1903-ban indult az első évfolyam a Zárda utcai épületben. A Kaposvári Polgári Egyesület és az egyesületi pártoló tagok pénzbeli hozzájárulásával jött létre az iskola. A cél egy olyan iskolatípus létrehozása volt, amely a polgárság gyermekei számára nyújt használható, gyakorlati tudást. A tanulók létszáma az elkövetkezendő években folyamatosan nőtt.

1907-ben került az intézmény a város irányítása alá. 1912-ig több mint kétezer diák fejezte be ott tanulmányait.

 1927. november 20-án avatták fel az új iskola épületet, mely a kor követelményeinek megfelelő volt. Az intézmény új neve Berzsenyi Dániel Polgári Fiúiskola. 1936. március 29-én Berzsenyi Dániel mellszobrát felavatták az iskola előtti parkban. A szobrot Fetter Károly készítette, elkészültéhez a rézhulladékot a diákok gyűjtötték. 1942-ben az iskolát katonai célokra használták. 1945 után a Polgári Fiúiskola megszűnt, átadva helyét az általános iskolai képzésnek. Az iskola nevét Szabadságparki Állami Általános Iskolára változtatták.

## Felhasznált források:

1. ↑ Az iskola hivatalos honlapja - iskolatörténet http://www.berzsenyi-kvar.sulinet.hu/iskolatortenet.html
2. ↑ Emlékkönyv 2009. Kaposvár: Berzsenyi ált. isk., 2009. p. 8-10.
3. ↑ Az iskola hivatalos honlapja - iskolatörténet http://www.berzsenyi-kvar.sulinet.hu/iskolatortenet.html
4. ↑ Emlékkönyv 2009. Kaposvár: Berzsenyi ált. isk., 2009. p. 8-10.
5. ↑ L. Balogh Krisztina: Kaposvár 300 : emelt fejjel – nyitott szemmel. Kaposvár : Kaposvár Megyei Jogú Város Önkormányzata, 2013. p. 126-127.

## Ajánlott irodalom:

* A "Kaposvári Polgári-iskola-egyesület" alapszabályai. In: A kaposvári nyilvánossági joggal felruházott társulati polgári fiúiskola értesítője az 1903/04-es iskolai évről. p. 6-13.
* A Kaposvári Polgáriiskolai-egyesület története. In: A kaposvári nyilvánossági joggal felruházott társulati polgári fiúiskola értesítője az 1906/07-es iskolai évről. p. 3-6.
* A Kaposvári Államilag Segélyezett Községi Polgári Fiúiskola értesítője az ... iskolai évről. Kaposvár, 1904-1944 (9 kötet) (373 K15 Somogyi Gyűjtemény)
* A kaposvári nyilvánossági joggal felruházott társulati polgári fiúiskola értesítője az ... iskolai évről. Kaposvár, 1903-1908. (2 kötet) (373 K15 Somogyi Gyűjtemény)
* Adatok az iskola 41 éves történetéből. In: A Kaposvári Államilag Segélyezett Községi Berzsenyi Dániel Polgári Fiúiskola értesítője. 1943/44-es tanév. p. 6.
* Emlékkönyv 2009. / Berzsenyi Dániel Általános Iskola ; Várhalmi Károlyné, Szerémy Györgyné [szerk.] Kaposvár : Berzsenyi Ált. Isk., 2009. 91 p. (373 B59)
* Endrei Ákos: Az iskola keletkezése. In: A kaposvári nyilvánossági joggal felruházott társulati polgári fiúiskola értesítője az 1903/04-es iskolai évről. p. 3-5.
* Iskolaavatás. In: A Kaposvári Államilag Segélyezett Községi Berzsenyi Dániel Polgári Fiúiskola értesítője. 1927/28-as tanév. p. 7-14.
* L. Balogh Krisztina, Nagy Zoltán: Berzsenyi Dániel szellemében, nem tartva az "idők mohától" : A cserkészek Szabadságfája ma is árnyékot ad a magyar költőről elnevezett kaposvári iskola udvarán. In: Somogyi Hírlap. 2012. 164. sz. 07. 14. p. 4.
* Szerémy Györgyné: A Kaposvári Berzsenyi Dániel Általános Iskola története. Kaposvár : Kaposvári Egyetem, 2000. 68 p. (373 Sz74 Somogyi Gy.)
* Takáts Gyula: Cserkészcsapatunk huszonötéves jubileumára. In: A Kaposvári Államilag Segélyezett Községi Berzsenyi Dániel Polgári Fiúiskola értesítője. 1937/38-as tanév. p. 39-45.